Балетная трупа Нацыянальнага акадэмічнага Вялікага тэатра оперы і балета Беларусі вярнулася з гастролей па Егіпце і Сірыі. 16 дзён, 11 спектакляў, у Егіпце — 6 паказаў “Спартака”, у Сірыі — 5 “Рамэа і Джульета”. “За дужкамі” гэтай немудрагелістай статыстыкі — значны фінансавы прыбытак, што ідзе ў бюджэт нашай дзяржавы. Але чым вымераць прэстыж айчыннага тэатра і ўсёй Беларусі, які напрацоўваецца бліскучымі выступленнямі нашых артыстаў у далёкім замежжы?